EkBass/fiwiki-20250220-pages-articles huggingface dataset:
Holland

Holland voi tarkoittaa seuraavia: * Hollannin maakunta () Alankomaissa; Hollanti-nimitystä käytetään suomeksi myös koko Alankomaiden valtiosta * Holland, The Beach Boys -yhtyeen albumi vuodelta 1973 * Holland, alue Lincolnshiren eteläosassa, Englannissa * New Holland, maanrakennus- ja maatalouskonemerkki * Holland, sukunimi == Paikkakuntia Yhdysvalloissa == * Holland Arkansasissa * Holland Indianassa * Holland Iowassa * Holland Kansasissa * Holland Kentuckyssa * Holland Massachusettsissa * Holland Michiganissa * Holland Minnesotassa * Holland Missourissa * Holland New Yorkissa * Holland Pohjois-Carolinassa * Holland Ohiossa * Holland Pennsylvaniassa * Holland Texasissa * Holland Vermontissa == Laivoja == * Holland-luokka, Alankomaiden kuninkaallisen laivaston panssarikansiristeilijäluokka ** Hr. Ms. Holland (1896), Alankomaiden kuninkaallisen laivaston Holland-luokan panssarikansiristeilijä * Holland- luokka, Alankomaiden kuninkaallisen laivaston hävittäjäluokka ** Hr. Ms. Holland (D808), Alankomaiden kuninkaallisen laivaston Holland-luokan hävittäjä * Holland-luokka, Alankomaiden kuninkaallisen laivaston ulkovartiolaivaluokka ** Zr. Ms. Holland (P840), Alankomaiden kuninkaallisen laivaston ulkovartiolaiva == Katso myös == * Hollanti (täsmennyssivu)
Keuruun helluntaiseurakunta

Keuruun helluntaiseurakunta on Keuruulla toimiva helluntaiherätykseen kuuluva seurakunta, jossa on noin 380 jäsentä (vuonna 2011). Sen toiminta-alueeseen kuuluvat myös Multia ja Petäjävesi. Seurakunnan toimintamuotoina ovat jumalanpalvelukset, lapsi- ja nuorisotyö sekä lähetystyö Keniassa, Meksikossa, Thaimaassa ja Venäjällä. Keuruun helluntaiseurakunnan yhteydessä toimii Royal Rangers-partiojärjestö. ==Historiaa== Helluntailiike saapui Keuruulle vuonna 1920 Liida Myyrän ja Lydia Korven kokoustoiminnan seurauksena. Keuruun helluntaiseurakunta perustettiin Keuruulla 11. syyskuuta 1946, jolloin 60 uskovaista kokoontui Mäyrämäen taloon ja siellä lausuttiin seurakunnan syntysanat. Aluksi seurakunnalla ei ollut omaa rukoushuonetta, jolloin se toimi Osuusliike Keski-Suomen alaravintolassa, matkailumaja Seipossa tai työväentalolla. Seurakunnankokoukset, rukouskokoukset, kuoroharjoitukset ja pyhäkoulut pidettiin kodeissa. Kymmenen toimintavuoden aikana toiminta vakiintui ja siirtyi Keuruun keskustaan. Nykyään seurakunta toimii Einari Vuorelan tiellä. Seurakunta aloitti lähetystyön vuonna 1966, jolloin se lähetti ensimmäisen oman lähettinsä Keniaan. Keuruun helluntaiseurakunta hyväksyttiin Suomen Helluntaikirkon jäsenseurakunnaksi 25. elokuuta 2007. == Katso myös == * Helluntaiherätys Suomessa * Suomen Helluntaikirkko * Keuruun seurakunta == Lähteet == Luokka:Keuruun seurakunnat Luokka:Suomen helluntaiseurakunnat
Force India VJM03

Force India VJM03 on Formula 1 -auto, jota Force India -talli käytti kaudella . Auto esiteltiin 9. helmikuuta 2010 Espanjan Jerezissä. Talli käytti edellisen kauden tapaan Mercedes-Benzin moottoreita sekä McLarenin vaihdelaatikkoa. VJM03-autolla ajoivat saksalainen Adrian Sutil ja italialainen Vitantonio Liuzzi. Testikuljettajana toimi Paul di Resta. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Force India Mercedes BHR AUS MAL CHN ESP MON TUR CAN EUR GBR GER HUN BEL ITA SIN JPN KOR BRA ABU 68 7. Force India Mercedes Adrian Sutil 12 Kesk. 5 11 7 8 9 10 6 8 17 Kesk. 5 16 9 Kesk. Kesk. 12 13 68 7. Force India Mercedes Vitantonio Liuzzi 9 7 Kesk. Kesk. 15† 9 13 9 16 11 16 13 10 12 Kesk. Kesk. 6 Kesk. Kesk. 68 7. Force India Mercedes Paul di Resta TD TD TD TD TD TD TD TD 68 7. == Aiheesta muualla == Luokka:Formula 1 -kausi 2010 Luokka:Force Indian Formula 1 -autot
Valosuunnittelu

Valosuunnittelu tarkoittaa valaistuksen suunnittelua oopperaan, teatteriesitykseen, elokuvaan, tai valokuvaukseen.Valosuunnittelulla tarkoitetaan usein myös arkkitehtuurivalosuunnittelua, jota tässä artikkelissa ei toistaiseksi käsitellä. Valosuunnittelija tekee suunnitelmastaan niin sanotun valokartan, jossa lukee millaisia valonheittimiä käytetään, suuntaaminen ja mahdolliset värikalvot eli suodattimet. Valosuunnitelmassa tulee myös näkyä sähkön määrä ja sen sijainti, tilan koko ja miten heittimet sijoitetaan. Suunnitelmassa tulee huomioida yhteistyökumppanien, kuten esiintyjän tai ohjaajan toiveet ja valaistuksen täytyy tapahtua tasa- arvoisesti esityksen ehdoilla. Valosuunnittelussa täytyy huomioida erilaisten varjojen syntyminen, kuten myös syntyvä vaikutelma valaistavasta kohteesta. Suunnitelmassa tulee näkyä, miten valoja käytetään esityksen aikana. Suunnitteluun sisällytetään myös mahdolliset valotehosteet ja milloin ja miten niitä käytetään. ==Kirjallisuutta== * Pilbrow, Richard: Stage Lighting Design: The Art, the Craft and the Life, Nick Hern Books, London, 2008. ISBN 978-1854599964 ==Aiheesta muualla== *Yle: Kulissien takana; Valokeilassa valosuunnittelu Luokka:Valaistus Luokka:Näyttämötekniikka
Platform-jalkineet

Platform-jalkineet, esimerkiksi korkokengät, saappaat tai sandaalit, ovat jalkineita, joissa on lisäpohja jalkaosassa. Kengän korko on tyypillisesti korkea. Platform-jalkineet ovat olleet 1970-luvulla muotia ja nousseet takaisin muotiin. == Aiheesta muualla == Luokka:Jalkineet Luokka:2010-luvun muoti
Perkwunos

Perkwunos on Indoeurooppalaisen kantakielen ukkosen ja tammen jumala.Google.books: == Johdokset == * Liettuan Perkūnas, latvian Pērkons, preussin kielen Perkūns, ukkosenjumala * Vanhan venäjän kielen Perunъ, valkovenäjän Pyarun, puolan Perkun tai Perun, ukkosenjumala * Albanian Perëndi, ukkosenjumala * Traakian Περκων/Περκος (Perkon/Perkos) * Suomen kielen Perkele ja mordvan Pur'gine-paza, ovat mahdollisia varhaisia lainoja indoeurooppalaisesta kantakielestä * sanskritin Parjanya, myrskyn ja ukkosen jumala, on mahdollinen sanajohdos. Perkūnasin vaimon nimi oli Perkūnija tai Perkūnė (Przeginia, Perperuna). Skandinaavien mytologiassa esiintyy Thorin äiti Fjörgyn, jonka nimessä on äänteenmuutos p>f germaanisesta kielestä islannin kieleen. Toinen ukkosenjumalaa tarkoittava sana sisältää onomatopoeettisen juuren *tar-, josta johtuvat gallialainen Taranis ja heettiläinen Tarhunt. Germaaninen Þunraz > Þórr > Thor tulee juuresta *(s)tene- "ukkonen". == Etymologia == ===Jumaluus=== Indoeurooppalaisen kantakielen sana *Perk(w)unos on rekonstruoitu liettuan Perkūnasista . Labiovelaarinen välikirjain (w) on rekonstruoitu sanasta, joka tarkoittaa "tammea", "havupuuta" tai "vuorta"; *perkwus. Google.books: Encyclopedia of Indo-European culture, s. 429 perkw|u-s: Indogermanisches Etymologisches Woerterbuch Välikirjain -kwu- on otettu mukaan, koska latinan quercus (tammi), sisältää kyseisen äänteen. Itaalisten ja kelttiläisten kielten välillä on assimilaatioita p-kw > kw-kw; esim. *penkwe > quinque; "viisi"). *perk(w)unos, on siten *perk(w)usin jumala, samoin kuin germaaninen *Wodanaz on *wōþuzin jumala, sisältäen saman suffiksin -no-. ===Tammi, havupuu, vuori=== Sana *perkwu- esiintyy puhuttaessa tammesta, havupuumetsästä, vuoristo-metsästä tai metsäisestä vuoresta. *"tammi": latinan quercus, germaanien fereheih, kelttien Hercynia. *"tammi": Venetsian ja keltiberin kielien muunnokset "Quarquēni" ja "Querquerni" sekä ligurian kielen "Nymphis Percernibus". Sukulaissanoja ovat mm.: * Sanskritin parkatī = "viikunapuu" *Muinaisnorjan fjörr "puu", muinaisenglannin furh (nykyenglannin fir), muinaisnorjan fura, vanhan ylägermaanin forha (nykysaksan Föhre) "mänty" *Muinaisnorjan fyri, ylägermaanin forh-ist (nykysaksan Forst) "mäntymetsä", ylägermaanin Fergunna (Erzgebirgen vuoristo), muinaisenglannin firgen "puinen ylänkö", gootin kielen fairguni "vuori". *Mahdollinen sukulaissana *peru-r/n- "kallio" tai "vuori" on rekonstruoitu sanoista heetin peruna "kallio", sanskritin parvata "vuori" (Parvati, Shivan vaimo ), traakian per(u) "kallio". Perynia (Perunъ), jossa palvottiin Perunia, on Ilmajärven pohjoisrannalla Olhavajoen alkukohdalla Novgorodin lähellä. Nykyisin paikalla on kirkko ja luostari . Bulgariassa taas on Pirin-vuoristo. ==Katso myös== *Perun *Perkūnas *Perkele ==Lähteet== Luokka:Ukkosen jumalat
Nenähuilu

Nenähuilu on suosittu soitin Polynesiassa ja Tyynenmeren rantamaissa. Soittimesta on olemassa muita versioita Afrikassa, Intiassa ja Kiinassa. ==Hawaiji== f'ohe hano ihu havaijin kielellä tarkoittaa nenää, bambua, hengitystä. Se on tehty yhdestä bambun versosta, jossa on yksi aukko nenän kohdalle puhallusta varten, sekä kolme aukkoa sormituksille putken yläpuolella. Sitä käytettiin usein laulujen ja messujen yhteydessä. Havaijilla uskotaan, että nenä on puhdas ja viaton, toisin kuin suu jolla voidaan sanoa monia asioita. Joten nenän kautta kulkeva ilma on suusta tulevaa puhtaampaa. Havaijilla on ollut tapana, että mies on soittanut mielitylleen serenadin nenähuilulla, voittaakseen tytön huomion. ==Afrikka== Kongon demokraattisessa tasavallassa nenähuilua käyttää kahdeksan eri etnistä ryhmää. ==Filippiinit== Filippiineillä pitung ilong, tai kalaleng pohjoisessa asuvien keskuudessa, soitetaan oikean tai vasemman sieraimen ylänurkassa. Koska kalaleng on pitkä ja sillä on kapea sisäinen tilavuus, sillä on helppo soittaa erilaisia harmonioita, jopa melko vaimealla puhalluksella. Tällaisen nenähuilun ääniala kattaa kaksi ja puoli oktaavia. Sormiaukot huilun sivulla muuttavat sävelalaa, joka mahdollistaa eri asteikkojen käytön. Jotkut soittajat käyttävät tupakan suodatinta toisessa sieraimessaan, saadakseen voimakkaamman puhalluksen. ==Uusi-Seelanti== Historiallisesti Uudessa-Seelannissa nenähuilun rakennusaineena ei käytetty bambun versoa, joten jotkut vanhoista nenähuiluista "Ngurut" on valmistettu pehmeästä, saippuakiven kaltaisesta kivestä. Puuta, luuta ja erityyppistä norsunluuta on myös käytetty ngurujen valmistuksessa, usein hyvin komeilla kaiverruksilla, jotka loivat niiden vaikutusta pyhästä esineestä. Modifioituna ngurua voitiin soittaa myös suulla nenän sijaan. Maorien koauau ponga ihu oli myös osa perinteisistä nenähuilutyypeistä. Gourd-huilu on rakennettu hieman samalla tyylillä. Ipu ho kio kio:a käytettiin myös Havaijilla. Rakentaja muotoili nenäreiän huilun kaulaan. Tämä pieni reikä asetettiin soittajan sieraimen. Luokka:Puhallinsoittimet Luokka:Nenä
Trussi

Trussi (, ”ristikkopalkki”) on esitystekniikassa näyttämön sivuilla ja yläpuolella sijaitseva telinerakennelma, johon ripustetaan valaisimia, kaiuttimia ja muita näyttämöteknisiä laitteita ja niiden virta- ja ohjauskaapeleita. Trussit rakennetaan yleensä alumiini- tai muista metalliputkista ja erilaisista liittimistä ristikkopalkkimaisiksi rakenteiksi. Trussit mahdollistavat näyttämövalaistuksen siirtelyn ja muuntelun kulloinkin tarvittavaksi. Trussirakenteet voivat olla joko kiinteitä esityssalin varusteita tai helposti purettavia ja koottavia järjestelmiä kiertuekäyttöön. Yleisimmät trussipalkit ja -pilarit ovat kaksi- (ladder), kolmi-, (triangular) tai neliputkisia (rectangular). Muita yleisiä trussityyppejä ovat mm. folding truss (kokoontaittuva), catwalk truss (trussiin integroitu huoltosilta) ja pre-rigged truss, jonka sisällä voidaan kuljettaa valaisimet valmiiksi esiasennettuina. Trussijärjestelmiä valmistavat muun muassa SIXTY82, James Thomas Engineering, Prolyte, Eurotruss, Total Solutions Group, Milos Structures ja Tomcat. ==Kiinnitys== Ensimmäisissä trussimalleissa käytettiin kiinnittämiseen holkkiputkia ja pultteja (tube connection). Myöhemmin järeämpiin trusseihin tuli 16mm camlock-pikajousilukko, josta luovuttiin koska jousen kuoleentuminen aiheutti ajan myötä vaaratilanteita. Nykyiset trussit kiinnittyvät toisiinsa joko pulteilla (plated series), haarukkaliitoksella josta lyödään sokkatappi läpi (fork connection), tai spigoteilla ja tapeilla (conical connection). Kaksi jälkimmäistä liitosmallia varmistetaan R-pinnein. Luokka:Näyttämötekniikka Luokka:Valaistus
Leena Saarinen

Leena Saarinen (s. 10. maaliskuuta 1960 Kouvola) on suomalainen yritysjohtaja ja hallitusammattilainen. Koulutukseltaan Saarinen on elintarviketieteiden maisteri. == Ura == Saarinen työskenteli Suomen Unileverillä vuodesta 1990 ja nousi sen toimitusjohtajaksi. Viidentoista Unilever-vuoden jälkeen hän oli pari vuotta Altian pääjohtajana, mutta tuolloisten julkisuuteen annettujen tietojen mukaan hän irtisanoutui kesällä 2007, koska suunnitelmat bioetanolitehtaan rakentamisesta ja tuotannon aloituksesta kariutuivat. Tosiasiassa hän sai potkut omistajaohjausyksikön johtajalta Pekka Timoselta, mutta potkut naamioitiin irtisanoutumiseksi.Marko Junkkari ja Matti Tyynysniemi, Politiikka jyrää valtionyhtiössä. Helsingin Sanomat 23.10.2013 sivu A 11 Lokakuussa 2007 Saarinen sai nimityksen Markku Uiton seuraajaksi vaikeuksissa olevan päivittäistavaraketju Tradekan, sittemmin Suomen Lähikaupan, toimitusjohtajaksi. Suomen Lähikauppaan siirryttyään Saarinen ryhtyi synnyttämään lähikauppastrategiaa. Ketjun tulos ei kuitenkaan kohentunut vaan se pysyi tappiollisena, ja hänet erotettiin tehtävästä maaliskuun lopussa 2010. Potkujen jälkeen Saarinen loikkasi mukaan startup- yritys Nofun toimintaan. Yrityksen perustajien Marko Parkkisen ja Patrick Borgin kanssa tavoitteena oli valmistaa proteiinipitoinen kotimaisista raaka- aineista valmistettu kasvisruoka. Saarinen osti yrityksestä osuuden syksyllä 2010 ja ryhtyi samalla hallituksen puheenjohtajaksi. Vuonna 2014 yritys vaihtoi nimensä Verso Foodiksi ja lanseerasi ensimmäisen härkäpaputuotteensa. Vuonna 2016 syntyi Härkis-tuotemerkki. Saarinen toimi hallituksen puheenjohtajana vuonna 2019 tapahtuneeseen yrityskauppaan asti, jolloin Verso Food myytiin norjalaiselle elintarvikealan yhtiö Kavlille. Sen omistaa Kavli- säätiö, joka lahjoittaa vuosittain merkittävän osan tuotoistaan hyväntekeväisyyteen. Yrityskaupan jälkeen Saarinen jatkoi hallituksen jäsenenä ja yrityksen neuvonantajana. == Yksityiselämä == Saarinen syntyi vuonna 1960 Kouvolassa. Hänen isänsä oli meijerinjohtaja. Perheeseen kuuluu myös sisko Tarja Ollila, joka toimi Verso Foodin toimitusjohtajana Saarisen ollessa hallituksen puheenjohtaja. Saarinen opiskeli Helsingin yliopistossa elintarviketeknologiaa vuosina 1981-1988. Asuu nykyisin Helsingin Lauttasaaressa. ==Luottamustehtäviä== *Saarinen toimii Elo-säätiön ja Palmia Oy:n hallituksen puheenjohtajana. == Lähteet == == Aiheesta muualla == * Vähittäiskauppapomo Leena Saarinen huomioisi sinkkuasiakkaat, Talouselämä 25.1.2009 Luokka:Suomalaiset yritysjohtajat Luokka:Vuonna 1960 syntyneet Luokka:Elävät henkilöt
Hanna Vuorimaa

Hanna Elina Vuorimaa (o.s. Lassila, s. 15. toukokuuta 1964 Kauhava) on entinen suomalainen keskimatkojen juoksija. Hän edusti Lahden Ahkeraa ja häntä valmensi Hilkka Kivistö. Vuorimaa voitti 800 metrin Suomen mestaruuden Turussa 1989. Hän sai Kalevan kisoissa myös neljä muuta mitalia, 800 metrillä hopeaa Oulussa 1990 ja pronssia Kajaanissa 1984 sekä 1 500 metrillä hopeaa Turussa 1989 ja pronssia Oulussa 1990. Sisäratojen SM-kisoissa hän saavutti 1 500 metrillä kultaa Tampereella 1989 sekä 800 metrillä hopeaa Rovaniemellä 1985 ja pronssia Tampereella 1989. == Ennätykset == ;Ulkoradat Matka Aika Paikka Pvm 300 m 41,5 Vaasa 9.7.1980 400 m 56,46 Jämsänkoski 20.7.1989 800 m 2.02,76 Strasbourg 5.8.1989 1 500 m 4.15,80 Helsinki 24.7.1985 Maili 4.58,3 Indianapolis 4.6.1982 3 000 m 9.34,4 Kauhajoki 20.5.1984 ;Sisäradat Matka Aika Paikka Pvm 800 m 2.08,59 Turku 23.2.1985 (ylipitkä rata) 2.06,56 Tampere 29.1.1989 1 500 m 4.21,88 Turku 24.2.1985 Maili 4.52,6 Vierumäki 25.2.1984 Lähde: Tilastopaja == Lähteet == Luokka:Suomalaiset keskimatkojen juoksijat Luokka:Vuonna 1964 syntyneet Luokka:Elävät henkilöt
Vita Audio

Vita Audio on englantilainen pöytäradioiden valmistaja, jonka taustalta löytyy perinteinen hifi-merkki Ruark Acoustics. Vita Audio -merkki on perustettu vuonna 2006, mutta Ruark Acousticsin historia yltää 30 vuoden päähän. Ruark Acousticsin ideana oli alun perin luoda pienikokoinen huippuluokan äänentoistoratkaisu. Näin ensimmäinen malli R1 sai alkunsa. Sunday Telegraph -lehti on nimennyt Vita Audion leikkisästi pöytäradioiden Aston Martiniksi ja sekä R2i että R4i ovat voittaneet vuoden pöytäradio -palkinnon englantilaisessa WHAT HIFI- lehdessä. Valikoimassa oli kolme mallia, R1 mk2, R2i sekä R4i. R1 mk2 on yhdellä kaiuttimella varustettu monoradio. R2i on kahdella kaiuttimella ja iPod-telakalla varustettu stereomalli. R4i on malliston lippulaiva, josta löytyy lisäksi myös CD-soitin, yhdysrakenteinen säädettävä subwoofer sekä USB-portti. ==Linkit== *Vita Audion kotisivut *Maahantuojan kotisivut *Vita Audio arvosteluita *Vita Audio tuotekuvasto Luokka:Elektroniikkayhtiöt Luokka:Brittiläiset teollisuusyritykset
Mac OS X 10.1

Mac OS X 10.1 Puma oli toinen Mac OS X -käyttöjärjestelmäperheen käyttöjärjestelmistä. Versio 10.1 julkaistiin 25. syyskuuta 2001 ilmaisena päivityksenä Mac OS X 10.0 -versiolle. Puma oli vakaampi kuin versio 10.0. == Versiot == * 10.1 Build 5G64 * 10.1.1 Build 5M28 * 10.1.2 Build 5P48 * 10.1.3 Build 5Q45 * 10.1.4 Build 5Q125 * 10.1.5 Build 5S60 Luokka:MacOS Luokka:Vuoden 2001 ohjelmistot
Sekoelma!

Sekoelma! on rap-yhtye Raptorin 26. toukokuuta 2010 julkaistu kokoelmalevy, joka sisältää vanhempia kappaleita alkuperäisinä versioina, sekä yhtyeen uutta tuotantoa. Levyn kappaleita ovat muun muassa hitit "Oi beibi", "Armeija" ja "Debi Gibson". Albumilla on myös mukana uudet, Jaakko Salovaaran tuottamat remix-versiot kappaleista "Oi beibi", nimellä "Oi beibi 16", sekä Jufo III:n ja Izmon toisen yhtyeen, Allekirjoittaneen kappaleesta "Tosi tarttuva täytebiisi", nimellä "Tosi tarttuva täytebiisi 16". Näistä molemmista kappaleista on julkaistu musiikkivideo. Albumi ylsi Suomen virallisen listan seitsemännelle sijalle. == Kappaleet == # # # # # # # # # # # # # # # == Arvostelut == * Desibeli.net: Desibeli.net: Levyarvio * Dome.fi: Dome.fi: Levyarvio * Rumba: Rumba: Levyarvio * Stara: == Lähteet == Luokka:Vuoden 2010 kokoelma-albumit Luokka:Raptorin albumit
Jeniseiskin piiri

Jeniseiskin piiri () on kunnallinen itsehallintoalue Krasnojarskin aluepiirissä Venäjällä. Vuonna 1924 perustetun piirin pinta-ala on 106 300 neliökilometriä. Asukkaita on 26 200 henkeä (vuonna 2009). Jeniseiskin piiri sijaitsee Krasnojarskin aluepiirin keskiosassa. Pohjoisessa se rajoittuu Turuhanskin ja Evenkian piireihin, idässä Severo-Jeniseiskin ja Motyginon piireihin, kaakossa Kazatšinskojen piiriin, etelässä Pirovskojen, Biriljussyn ja Tjuhtetin piireihin sekä lännessä Tomskin alueeseen ja Hanti-Mansian autonomiseen piirikuntaan. Piirin halki virtaa Jenisei ja sen sivujoet Ket, Kas ja Sym. Pinta-alasta suurin osa on taigametsää. Piiriin kuuluu Podtjosovon kaupunkimainen taajama ja 25 maalaiskuntaa: Abalakovo, Gorodištše, Jartsevo, Jepišino, Krivljak, Lugovatka (keskuspaikka Bezymjanka), Maiskoje, Makovskoje, Malobelaja, Novokargino, Novonazimovo, Novyi Gorodok, Ozjornoje, Plotbištše, Podgornoje, Pogodajevo, Potapovo, Šapkino, Sym, Tšalbyševskoje, Ust-Kem, Ust- Pit, Verhnepašino, Vysokogorski ja Železnodorožnoje (Abalakovo). Hallinnollinen keskus on Jeniseiskin kaupunki, joka muodostaa erillisen kaupunkipiirikunnan. Piirin alueella sijaitsee myös Lesosibirskin kaupunki. Seudun kantaväestöä kettejä ja evenkejä on jäljellä hyvin vähän. Nykyään asukkaista 83 % on venäläisiä, 4,3 % ukrainalaisia, 2,1 % tataareja, 1,8 % saksalaisia, 1,1 % valkovenäläisiä ja 1,1 % tšuvasseja. Seudulla asuu paljon vanhauskoisia. Jenisei on tärkeä liikenneväylä. Krasnojarskiin on maantieyhteys, joka jatkuu talvitienä Turuhanskiin. Lesosibirskistä on rautatielinja Atšinskiin. Talous perustuu metsäteollisuuteen. Podtjosovon kylässä on jokilaivojen korjaustelakka. Seudun työttömyys on korkea ja väestön elintaso alhainen. Podtjosovossa on lyseo ja vesiliikenteen oppilaitos. Lesosibirskissa toimii opettajankoulutuslaitos ja Siperian teknologisen yliopiston filiaali. Kulttuurilaitoksia ovat Podtjosovon ja Verhnepašinon taidekoulut, kulttuuri- ja kerhotalot sekä kirjastolaitos. Jeniseiskissä toimii piirisairaala. ==Lähteet== ==Aiheesta muualla== * Jeniseiskin piirin sivusto Luokka:Krasnojarskin aluepiirin piirit
Mustalampi (Jyväskylä)

Mustalampi on 2000-luvulla rakennettu pientaloalue Jyväskylässä Keltinmäen kaupunginosassa, tosin usein Keltinmäellä epävirallisesti tarkoitetaan pelkkää Keltinkeskuksen aluetta eikä Keltinmäen muita asuinalueita Mustalampea ja Mäyrämäkeä.Jyväskylän kaupunki, kaavoitus, kaupunginosat Jyväskylän karttapalvelu Asuinalueella on 250 omakotitaloa, enimmäkseen lautaverhoiltuja, jonkin verran myös tiilisiä. Alueen vieressä on kaksi lampea, alueelle nimensä antanut Mustalampi sekä Rajalampi. Alueen kadut on nimetty enimmäkseen naispuolisten satuhahmojen mukaan. Mustalammen laajentamiseen on varattu viereinen Valkeamäen alue.Jyväskylän seutu -sivuston Keltinmäki-sivu Jyväskylän kaupungin tiedotuslehti 15.3.2006 Valkeamäen kaavaselostus Mustalampeen kulkee Jyväskylän liikenteen bussi 27.http://www.jyvaskylanliikenne.fi/aikataulut/paikallisliikenne == Historiaa == Ennen asuinalueen rakentamista alueella ei ollut muuta asutusta kuin Lehdon tila Mustalammen ja Rajalammen välisellä alueella. Alueen rakennuttamista asuinalueeksi oli harkittu jo ainakin vuodesta 1992 lähtien, jolloin siitä suunniteltiin laajemman Valkeamäen alueen pientalovaltaista osaa. Nykyisen Mustalammen asuinalueen kaava vastaa suurin piirtein vuoden 1998 Valkeamäen rakennemallia varten määriteltyä Mustalammen aluetta. Samassa suunnitelmassa harkittiin myös Köhniöntauksen (Köhniönjärven etelärannan) ja Hanhiperän kaavoittamista asuinalueiksi. Asuinalueen rakentaminen alkoi 2000-luvun alussa. ==Lähteet== Luokka:Keltinmäki
Riitta Vesanen

Riitta Raija Vesanen (myöh. Seppälä, s. 24. tammikuuta 1962 Turku) on suomalainen pikajuoksija. Hän edusti Turun Urheiluliittoa ja Helsingin Kisa- Veikkoja ja häntä valmensivat Martti Honkanen ja Markku Välivehmas. Vesanen voitti Lappeenrannassa 1980 100 metrin ja Kajaanissa 1984 400 metrin Suomen mestaruuden. Hän sai 400 metrillä myös kaksi muuta SM-mitalia, hopeaa Porissa 1983 ja pronssia Vaasassa 1986. Sisäratojen SM-kisoissa hän saavutti 400 metrillä kultaa 1984 ja 1985 ja hopeaa 1980 ja 1983 sekä 60 metrillä pronssia 1980 ja 200 metrillä hopeaa 1984 ja pronssia 1983. Vesanen osallistui MM- kisoihin 1983, joissa hän juoksi alkueriin jääneessä Suomen pikaviestijoukkueessa. == Henkilökohtaiset ennätykset == ;Ulkoradat Matka Aika Paikka Pvm 100 m 12,06 Lahti 19.7.1983 200 m 24,53 Kajaani 8.7.1984 300 m 40,2 Turku 29.8.1979 400 m 54,60 Kajaani 6.7.1984 800 m 2.15,63 Turku 30.5.1982 ;Sisäradat Matka Aika Paikka Pvm 60 m 7,75 Otaniemi 24.1.1981 200 m 25,05 Turku 12.2.1984 400 m 55,87 Otaniemi 25.1.1984 800 m 2.13,51 Turku 1.2.1987 Lähde: Tilastopaja == Lähteet == Luokka:Suomalaiset pikajuoksijat Luokka:Vuonna 1962 syntyneet Luokka:Elävät henkilöt
Kryobioosi

Kryobioosi on jäätymisen joissain eliöissä aiheuttama kryptobioottinen tila jossa aineenvaihdunta käytännössä pysähtyy, auttaen eliötä selviämään jäätymisestä sulamiseen saakka. Arktiset karhukaiset Adorybiotus coronifer ja Amphibolus nebulosus selviävät kryobioottisten kykyjensä ansiosta jäätymisestä ainakin -6 celciusasteeseen saakka. Amphibolus volubilis -karhukainen selviää jopa useita kuukausia -80 celsiusasteen kylmyydessä. Kaikki jäätyneet eliöt eivät tosin selviä sulamisvaiheesta, ja selviytyminen karhukaisten eri lajeilla riippuu elinvaiheesta.Diapause in tardigrades: a study of factors involved in encystment. Roberto Guidetti1, Deborah Boschini, Tiziana Altiero, Roberto Bertolani and Lorena Rebecchi. Journal of Experimental Biology 211, 2296–2302 (2008). Published by The Company of Biologists. doi: 10.1242/jeb.015131. full text, html ==Katso myös== *Psykrofiili == Lähteet == Luokka:Mikrobiologia Luokka:Eliöt Luokka:Fysiologia
Nurse Jackie

Nurse Jackie on yhdysvaltalainen mustaa komediaa ja draamaa yhdistävä televisiosarja, joka kertoo All Saintsin sairaalassa työskentelevästä sairaanhoitaja Jackiesta. ==Tuotanto== Nurse Jackien ensiesitys oli Yhdysvalloissa kesällä 2009 Showtime-kanavalla. Sarjan pääosassa ovat Edie Falco, Eve Best, Merrit Wever, Paul Schnulze ja Peter Facinelli.Showtime - Nurse Jackie - Cast and Characters Nurse Edie New York Post Falco voitti roolistaan Jackiena Primetime Emmy -palkinnon vuonna 2010. Hän on saanut roolistaan myös Golden Globe - ja Satellite Award -ehdokkuudet. Sarja on ehdolla useiden muiden palkintojen saajaksi.Internet Movie Database - Nurse Jackie - Awards ==Tarina== Nurse Jackie on musta komedia, jossa seurataan New Yorkissa sijaitsevan All Saintsin sairaalan elämää. Sarjan päähenkilö on nimikkohahmo Jackie Peyton (Edie Falco), hyväsydäminen mutta lujatahtoinen ja hiukan kapinallinen hoitaja. Jackiella on omaperäinen työskentelytyyli ja salaisuuksia, jotka toisivat hänelle ongelmia, jos muut niistä saisivat tietää. Hän on perheenäiti ja onnellisesti naimisissa, mutta hänellä on myös suhde farmaseutti Eddien (Paul Schulze) kanssa. Jackiella on myös lääkeaddiktio, jonka hän on onnistunut salaamaan sekä perheeltään että useimmilta työkavereiltaan. Sarjan muita henkilöitä ovat muun muassa Jackien ystävä tri Eleanor O'Hara (Eve Best), positiivinen mutta epävarma aloitteleva hoitaja Zoey (Merritt Wever), miespuolinen hoitaja Mo-Mo (Haaz Sleiman) ja nuori tri. Cooper (Peter Facinelli), joka pitää Jackiesta, mutta on jatkuvasti tämän kanssa eri mieltä. ==Näyttelijät ja hahmot== ===Päähenkilöt=== Näyttelijä Rooli Kaudet Edie Falco Jackie Peyton 1– Eve Best Eleanor O'Hara 1–5 Merritt Wever Zoey Barkow 1– Paul Schulze Eddie Walzer 1– Peter Facinelli Fitch "Coop" Cooper 1– Dominic Fumusa Kevin Peyton 1– Anna Deavere Smith Gloria Akalitus 1– Haaz Sleiman Mohammed "Mo-Mo" de la Cruz 1 ===Sivuhenkilöitä=== Näyttelijä Rooli Kaudet Daisy Tahan Fiona Peyton 1 Mackenzie Aladjem Fiona Peyton 2– Ruby Jerins Grace Peyton 1– Stephen Wallem Thor 1– Arjun Gupta Sam 1– Lenny Jacobson Lenny 1– Rene Ifrah Officer Ryan 1– Jaimie Alexander Tunie Peyton 3 Gbenga Akinnagbe Kelly Slater 3-4 ==Lähteet== ==Aiheesta muualla== * Sarjan virallinen kotisivu * * Nurse Jackie Nelosen sivustolla * Nurse Jackie TV.com-sivustolla Luokka:2000-vuosikymmenen yhdysvaltalaiset draamakomediasarjat Luokka:2010-luvun yhdysvaltalaiset draamakomediasarjat Luokka:Yhdysvaltalaiset sairaalasarjat Luokka:Showtimen televisio-ohjelmat
Pur

Pur () on joki Jamalin Nenetsian autonomisessa piirikunnassa Venäjällä. Sen yläjuoksun muodostavat Pjakupur ja Aivasedapur -joet. Purin pituus on 389 kilometriä (Pjakupur mukaan laskettuna 1 024 kilometriä), valuma-alueen laajuus 112 000 neliökilometriä ja keskimääräinen virtaus 1 040 kuutiometriä sekunnissa. Pur virtaa Länsi-Siperian alangolla kohti pohjoista ja laskee Karanmeren Obinlahden haaraumaan Tazinlahteen. Joki on liikennöintikelpoinen. Sen alueella sijaitsee öljy- ja maakaasuesiintymiä. Suurimpia pääuomien varrelle osuvia kaupunkeja ovat Urengoi (10 070 as. vuonna 2010), Tarko-Sale (20 372 as.) ja Gubkinski (23 340 as.). Näistä ainakin Urengoissa on jokisatama. Joen valuma-alueella sijaitsevat myös Novyi Urengoi, Muravlenko ja Nojabrsk. Valuma-alueeltaan 31 400 neliökilometriä kattavan Pjakupur-haaran alajuoksun kevättulva osui vuosien 1954-1997 Tarko-Salen mittauspisteen tilastojen mukaan keskimäärin kesäkuulle. Pjakopurin kuukauden keskivirtaama oli kesäkuussa 1 122,75 m3/s. ==Lähteet== ==Aiheesta muualla== *Pur-joen pääuoma Venäjän vesistötietokannassa * Hydrologisia tilastoja 1939-1990: Pur at Samburg (unesco.org) Luokka:Jamalin Nenetsian joet *
Auli Marttinen

Auli Kyllikki Marttinen (ent. Palmer, s. 5. elokuuta 1961 Heinävesi) on suomalainen pikajuoksija. Hän edusti Heinäveden Hyrskettä, Lahden Ahkeraa, Viipurin Urheilijoita ja Helsingin Kisa-Veikkoja ja häntä valmensivat Jukka Härkönen, Timo Hietanen ja Ville Parikka. Marttinen voitti Kuopiossa 1987 sekä 100 että 200 metrin Suomen mestaruuden. Hämeenlinnassa 1988 hän sai pronssia 100 metrillä. Sisäratojen SM-kisoissa hän saavutti 200 metrillä pronssia Oulussa 1988 ja Kuopiossa 1993. Viestijuoksun SM-kisoissa hän saavutti 4×100 metrin viestissä hopeaa 1988 Lahden Ahkeran joukkueessa ja 4×400 metrin viestissä kultaa vuosina 1989, 1990 (ViipU), 1993, 1994, 1995 (LahdA) ja hopeaa 1991 (ViipU) sekä pronssia 1988 ja 1992 (LahdA). Marttinen hyppäsi huhtikuussa 2012 veteraanien halli-MM-kilpailuissa yli 50-vuotiaiden naisten korkeushypyn maailmanennätykseksi 156. == Henkilökohtaiset ennätykset == ;Ulkoradat Laji Ennätys Paikka Pvm 100 m 11,79 Lahti 25.8.1988 200 m 24,05 Lahti 21.8.1988 400 m 54,52 Hämeenlinna 7.8.1988 400 m aj 61,57 Helsinki 1.6.1993 Korkeus 183 Lahti 20.8.1988 3-loikka 11,76 Lahti 21.7.1994 ;Sisäradat Laji Ennätys Paikka Pvm 60 m 7,57 Tampere 27.2.1988 200 m 25,25 Vierumäki 1.2.1987 (ylipitkä) 24,40 Tampere 3.2.1988 60 m aj 9,15 Otaniemi 16.1.1993 300 m aj 42,51 Tampere 13.2.1993 Korkeus 181 Kuortane 8.2.1987 Lähde: Tilastopaja == Lähteet == Luokka:Suomalaiset pikajuoksijat Luokka:Vuonna 1961 syntyneet Luokka:Elävät henkilöt
Kalastusmatkailu

Kalastusmatkailu voidaan jakaa omatoimiseen kalastusmatkailuun ja opastettuun kalastusmatkailuun. Omatoimiset kalastusmatkailijat toimivat yleensä pienellä budjetilla, heillä on omat kalastusvälineet ja he osaavat kalastamisen perusasiat. Opastetun kalastusmatkailun asiakkaat ostavat kalastusoppaalta valmiin kalaretkituotteen, joka voi sisältää esim. oppaan palvelut, venepalvelun, kalastusluvat, kalastusvälineet ja luontoruokailun. == Aiheesta muualla == *Kalastus Suomessa -Suomen laajimmat kalastusmatkailusivut: kalastuskohteet, lomamökit, kalastusoppaat ja kalastusuutiset *hanki tarvitsemasi kalastusluvat nettikaupasta * Kalastus Kuusaankoskella Luokka:Kalastus Luokka:Retkeily
Luettelo Suomen albumilistan ykkösistä vuonna 1966

Tämä on luettelo Suomen albumilistan ykkösistä vuonna 1966, jota julkaistiin Suomen musiikkikauppiasliitto ry:n valtuuttamana nimellä Mitä Suomi soittaa Iskelmä-lehdessä. Tammikuun 1966 lista on ensimmäinen Suomessa julkaistu albumilista. Lista ilmestyi kuukausittain. Kuukausi Artisti Albumi Tammikuu The Beatles Rubber Soul Helmikuu The Beatles Rubber Soul Maaliskuu The Beatles Rubber Soul Huhtikuu Irwin Goodman Irwinismi Toukokuu The Rolling Stones Aftermath Kesäkuu The Rolling Stones Aftermath Heinäkuu The Rolling Stones Aftermath Elokuu The Beatles Revolver Syyskuu The Beatles Revolver Lokakuu The Beatles Revolver Marraskuu Soundtrack The Sound of Music Joulukuu Soundtrack The Sound of Music == Katso myös == == Lähteet == *Suomi soi 4: Suuri suomalainen listakirja (Tammi, 2005; toim. Jake Nyman) 1966 1966 Albumilista 1966
Luettelo Suomen albumilistan ykkösistä vuonna 1967

Tämä on luettelo Suomen albumilistan ykkösistä vuonna 1967, jota julkaistiin Suomen musiikkikauppiasliitto ry:n valtuuttamana nimellä Mitä Suomi soittaa Iskelmä-lehdessä aina lokakuuhun 1967 asti. Lista ilmestyi kuukausittain. Marraskuusta 1967 eteenpäin Mitä Suomi soittaa siirtyi Suosikin koostettavaksi. Kuukausi Artisti Albumi Tammikuu The Monkees The Monkees Helmikuu The Monkees The Monkees Maaliskuu The Monkees The Monkees Huhtikuu The Monkees More of the Monkees Toukokuu The Monkees More of the Monkees Kesäkuu The Beatles Sgt. Pepper's Lonely Hearts Club Band Heinäkuu The Beatles Sgt. Pepper's Lonely Hearts Club Band Elokuu The Beatles Sgt. Pepper's Lonely Hearts Club Band Syyskuu The Beatles Sgt. Pepper's Lonely Hearts Club Band Lokakuu Lasse Mårtenson Voiko sen sanoa toisinkin Marraskuu Cream Disraeli Gears Joulukuu Cream Disraeli Gears == Katso myös == == Lähteet == *Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) *Suomi soi 4: Suuri suomalainen listakirja (Tammi, 2005; toim. Jake Nyman) 1967 1967 Albumilista 1967
Luettelo Suomen albumilistan ykkösistä vuonna 1968

Tämä on luettelo Suomen albumilistan ykkösistä vuonna 1968, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain. Kuukausi Artisti Albumi Tammikuu Tom Jones 13 Smash Hits Helmikuu Tom Jones 13 Smash Hits Maaliskuu Tom Jones 13 Smash Hits Huhtikuu Tom Jones 13 Smash Hits Toukokuu Tom Jones 13 Smash Hits Kesäkuu Irwin Goodman Reteesti vaan Heinäkuu Irwin Goodman Reteesti vaan Elokuu Tom Jones Delilah Syyskuu Tom Jones Delilah Lokakuu Danny Danny Marraskuu Danny Danny Joulukuu The Beatles The Beatles == Katso myös == == Lähteet == *Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) *Suomi soi 4: Suuri suomalainen listakirja (Tammi, 2005; toim. Jake Nyman) 1968 1968 Albumilista 1968
Luettelo Suomen albumilistan ykkösistä vuonna 1969

Tämä on vuoden 1969 luettelo Suomen albumilistan ykkösistä, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain. Kuukausi Artisti Albumi Tammikuu The Beatles The Beatles Helmikuu Danny Danny Maaliskuu Kirka Kirka keikalla Huhtikuu Kirka Kirka keikalla Toukokuu Kirka Kirka keikalla Kesäkuu Kirka Kirka keikalla Heinäkuu Tom Jones This Is Tom Jones Elokuu Tom Jones This Is Tom Jones Syyskuu Tom Jones This Is Tom Jones Lokakuu The Beatles Abbey Road Marraskuu The Beatles Abbey Road Joulukuu Tom Jones Live in Las Vegas == Katso myös == == Lähteet == *Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) *Suomi soi 4: Suuri suomalainen listakirja (Tammi, 2005; toim. Jake Nyman) 1969 1969 Albumilista 1969
Luettelo Suomen albumilistan ykkösistä vuonna 1970

Tämä on luettelo Suomen albumilistan ykkösistä vuonna 1970, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain. Kuukausi Artisti Albumi Tammikuu Tom Jones Live in Las Vegas Helmikuu Roger Whittaker Whistling Maaliskuu Led Zeppelin Led Zeppelin II Huhtikuu Led Zeppelin Led Zeppelin II Toukokuu Led Zeppelin Led Zeppelin II Kesäkuu Simon & Garfunkel Bridge over Troubled Water Heinäkuu Simon & Garfunkel Bridge over Troubled Water Elokuu Creedence Clearwater Revival Cosmo's Factory Syyskuu Creedence Clearwater Revival Cosmo's Factory Lokakuu Creedence Clearwater Revival Cosmo's Factory Marraskuu Creedence Clearwater Revival Cosmo's Factory Listaa ei julkaistu joulukuussa 1970 Listaa ei julkaistu joulukuussa 1970 Listaa ei julkaistu joulukuussa 1970 == Katso myös == == Lähteet == *Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) *Suomi soi 4: Suuri suomalainen listakirja (Tammi, 2005; toim. Jake Nyman) 1970 1970 Albumilista 1970
Luettelo Suomen albumilistan ykkösistä vuonna 1971

Tämä on luettelo Suomen albumilistan ykkösistä vuonna 1971, jota julkaisi Suosikki Suomen musiikkikauppiasliitto ry:n valtuuttamana nimellä Mitä Suomi soittaa. Lista ilmestyi kuukausittain. Kuukausi Artisti Albumi Tammikuu Creedence Clearwater Revival Pendulum Helmikuu Irwin Goodman St. Pauli ja Reeperbahn Maaliskuu Creedence Clearwater Revival Pendulum Huhtikuu Creedence Clearwater Revival Pendulum Toukokuu Creedence Clearwater Revival Pendulum Kesäkuu Viktor Klimenko Stenka Rasin Heinäkuu The Rolling Stones Sticky Fingers Elokuu Viktor Klimenko Stenka Rasin Syyskuu Viktor Klimenko Stenka Rasin Lokakuu Viktor Klimenko Stenka Rasin Marraskuu Waldo de los Ríos Symphonies for the Seventies Joulukuu Waldo de los Ríos Symphonies for the Seventies == Katso myös == == Lähteet == *Lassila, Juha: Mitä Suomi Soittaa? - Hittilistat 1954-87 (Jyväskylän yliopisto: nykykulttuurin tutkimusyksikkö, 1990) *Suomi soi 4: Suuri suomalainen listakirja (Tammi, 2005; toim. Jake Nyman) 1971 1971 Albumilista 1971
Alois Senefelder

Johann Alois Senefelder (6. marraskuuta 1771 – 26. helmikuuta 1834) oli saksalainen näyttelijä ja näytelmäkirjailija, joka keksi litografian. == Aiheesta muualla == Luokka:Saksalaiset näyttelijät Luokka:Saksalaiset näytelmäkirjailijat Luokka:Saksalaiset keksijät Luokka:Vuonna 1771 syntyneet Luokka:Vuonna 1834 kuolleet
Grigori Margulis

Grigori Aleksandrovitš Margulis (, s. 24. helmikuuta 1946) on venäläinen matemaatikko. Hänet palkittiin Fieldsin mitalilla vuonna 1978 ja matematiikan Wolfin palkinnolla vuonna 2005. Margulis sai Fieldsin mitalin Lien ryhmien teoriaan liittyvistä tutkimuksistaan vuoden 1978 kansainvälisessä matematiikan kongressissa Helsingissä, mutta Neuvostoliiton hallitus ei päästänyt häntä vastaanottamaan sitä. Vuonna 1990 Margulis muutti Yhdysvaltoihin. == Lähteet == == Aiheesta muualla == Luokka:Venäläiset matemaatikot Luokka:Fieldsin mitalistit Luokka:Wolfin matematiikan palkinnon saajat Luokka:Abelin palkinnon saaneet Luokka:Vuonna 1946 syntyneet Luokka:Elävät henkilöt
Maya Rudolph

Maya Khabira Rudolph (s. 27. heinäkuuta 1972 Gainesville, Florida) on yhdysvaltalainen näyttelijä ja koomikko. Hän tuli tunnetuksi Saturday Night Live -televisio-ohjelmasta, jossa näytteli vakituisesti vuosina 2000–2007. Vuonna 2012 hän palasi ohjelmaan vierailevana juontajana yhden jakson ajaksi ja sai Emmy-ehdokkuuden. Rudolph on näytellyt myös muun muassa televisiosarjoissa Chicagon lääkärit, Enkelten kaupunki ja Up All Night sekä elokuvissa Robert Altmanin huonot vitsit, Kohti uutta ja Morsiusneidot. == Varhainen elämä == Rudolphin äiti oli rhythm and blues -laulaja Minnie Riperton ja isä levytuottaja Richard Rudolph. Maya oli perheen lapsista nuorin. Hänen äitinsä oli afroamerikkalainen, isä on aškenasijuutalainen. Hänen isoisänsä Sidney Rudolph oli hyväntekijä joka kerran omisti Miami-Dade Countyn kaikki Wendy’s ja Rudy’s -ravintolat. Rudolphin isoisoisä taas oli erään konservatiivisen juutalaisen synagogan perustajajäsen ja syntyisin Liettuasta. Rudolphin perhe muutti Los Angelesiin Mayan ja hänen veljensä Marcin ollessa pieniä. Minnie Riperton kuoli heinäkuussa 1979 rintasyöpään vain 31-vuotiaana. Laulaja-lauluntekijä Teena Marie oli Maya Rudolphin kummitäti. Rudolph valmistui Santa Monican Crossroads Schoolista vuonna 1990. Siellä hän ystävystyi opiskelijatoverinsa näyttelijä Gwyneth Paltrow’n kanssa. Rudolph jatkoi opintojaan kalifornialaisessa yliopistossa ja suoritti Bachelor of Arts -tutkinnon vuonna 1995. == Yksityiselämä == Maya Rudolph elää avoliitossa ohjaaja Paul Thomas Andersonin kanssa. Pariskunnalla on neljä lasta. == Filmografia == Elokuvat Elokuvat Elokuvat Elokuvat Elokuvat Vuosi Nimi Rooli 1997 Elämä on ihanaa naispoliisi 1997 Gattaca sairaanhoitaja 2000 Chuck & Buck Jamilla 2000 Karaoken kummajaiset (Duets) karaoke-emäntä 2003 Asuntoloukku Tara 2004 Wake Up, Ron Burgundy: The Lost Movie Kanshasha X 2004 Aina eka kerta Stacy 2006 Robert Altmanin huonot vitsit Molly 2006 Idioluutio Rita 2007 Shrek kolmas Tähkäpää 2009 Kohti uutta Verona De Tessant 2010 MacGruber Casey Fitzpatrick 2010 Oikeesti aikuiset Deanne McKenzie 2011 Morsiusneidot Lillian Donovan 2011 Zookeeper Mollie 2011 Friends with Kids Leslie 2013 The Way Way Back Caitlyn 2013 Oikeesti aikuiset 2 Deanne McKenzie 2013 Turbo Burn 2014 Suuri pähkinäryöstö Precious 2014 Inherent Vice Petunia Leeway 2014 Big Hero 6 Cass-täti 2015 Strange Magic Griselda 2015 Maggie's Plan Felicia 2015 A Very Murray Christmas baarilaulaja 2015 Sisters Brinda 2016 Mr. Pig Eunice 2016 Angry Birds -elokuva Matilda 2016 Popstar: Never Stop Never Stopping Deborah 2016 My Entire High School Sinking Into the Sea Verti 2017 Paskalakit pyörillä (CHiPs) kersantti Gail Hernandez 2017 We Don’t Belong Here Joanne 2024 IF – Ihmeelliset frendit Ally == Palkinnot ja ehdokkuudet == * Satellite Award (2005, 2011, 2012) * Gotham Award (2006) * Image Award (2007, 2012) * CFCA Award (2009) * WAFCA Award (2009) * Black Reel Award (2010, 2012) * Primetime Emmy (2012) * Screen Actors Guild (2012) == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt Luokka:Afroamerikkalaiset Luokka:Amerikanjuutalaiset
Punarintakiuru

Punarintakiuru (Calendulauda poecilosterna), myös Mirafra poecilosterna, on itäafrikkalainen varpuslintu. Sen elinympäristö ulottuu Sudanin kaakkoisosista ja Etiopian eteläosista Etelä-Somaliaan, Koillis-Ugandaan, Keniaan ja Koillis- Tansaniaan. Anton Reichenow kuvaili lajin holotyypin Kenian Kibaradjasta 1879.IBC == Lähteet == Luokka:Kiurut
MotoGee

MotoGee on Zamperlan valmistama Suomen ensimmäinen hydraulisesti laukaistava vuoristorata Särkänniemessä Tampereella. Laite oli Särkänniemen vuoden 2010 uutuuslaite, ja se maksoi 2,5 miljoonaa euroa. MotoGeen vaunut muistuttavat moottoripyöriä. Laitteen huippunopeus on 60 kilometriä tunnissa, ja radan pituus on 364 metriä. MotoGeen pituusraja on 120 senttimetriä. Laitteen tieltä purettiin vuonna 1987 hankittu Korkkiruuvi-vuoristorata. == Katso myös == * Särkänniemen vuoristoradat == Lähteet == == Aiheesta muualla == *MotoGee Särkänniemen verkkosivuilla Luokka:Vuoristoradat Luokka:Särkänniemi
Punasiipikiuru

Punasiipikiuru (Mirafra hypermetra) on itäafrikkalainen varpuslintu. Sen elinympäristö käsittää Etiopian, eteläisen Somalian, Koillis-Ugandan, Kenian ja Koillis-Tansanian. Anton Reichenow kuvaili lajin holotyypin Kenian Kibaradjasta, Benguelasta 1879.IBC == Lähteet == Luokka:Kiurut
Hinrich Johannes Rink

Hinrich Johannes Rink (26. elokuuta 1819 Kööpenhamina – 15. joulukuuta 1893 Kristiania) oli tanskalainen geologi ja Grönlannin tutkija. Rink opiskeli 1840-luvulla muun muassa fysiikkaa ja kemiaa, mutta päätyi Grönlantiin tutkimaan maan perinteitä ja jäätiköitä. Rink teki vuosina 1848–1851 retken Grönlantiin ja teki sen aikana havaintoja muun muassa jään reunan muuttumisesta. Rink päätteli laajan sisämaan jäätikköalueen syöttävän viittä mereen laskevaa jäävirtaa. Näin ollen hän oli yksi nykyisen jäätikkötieteen edelläkävijoitä. Rink osallistui 1845–1847 mineralogina Galathea-korvetin purjehdukseen maapallon ympäri. Hän matkusteli 1848–1851 Pohjois-Grönlannissa, jossa hän teki käänteentekeviä tutkimuksia Grönlannin sisämaanjäästä. Hän toimi sitten ansiokkaasti 1853–1868 valtion virkamiehenä Grönlannissa ja oli 1871–1882 kuninkaallisen grönlantilaisen kaupan johtajana Kööpenhaminassa. Vertailevan kieli- ja satututkimuksen perusteella Rink esitti teorian, että eskimot olisivat alkuaan asuneet Alaskassa, josta he sitten olisivat levinneet Grönlantiin asti. Rinkin pääteoksia ovat Om isens udbredning og bevægelse over Nordgrønland’s fastland (1853), Grønland, geografisk og statistisk beskrevet (1852–1857), Eskimoiske eventyr og sagn (1866, lisäys 1871). == Lähteet == Luokka:Mineralogit Luokka:Tanskalaiset tieteilijät Luokka:Tanskalaiset tutkimusmatkailijat Luokka:Vuonna 1819 syntyneet Luokka:Vuonna 1893 kuolleet
Pärinäkiuru

Pärinäkiuru (Mirafra rufocinnamomea) on afrikkalainen varpuslintu. Sen laaja elinympäristö käsittää lähes koko Saharan eteläpuolisen Afrikan, ja siitä tunnetaan 15 alalajia. Tommaso Salvadori kuvaili lajin holotyypin Pohjois- Etiopiasta 1865.IBC == Lähteet == Luokka:Kiurut
François Clerc

François Clerc (s. 18. huhtikuuta 1983 Bourg-en-Bresse, Ranska) on ranskalainen jalkapalloilija. Hän edustaa tällä hetkellä Ranskan pääsarjassa pelaavaa A.S. Saint-Étienneä ja on pelipaikaltaan oikea laitapuolustaja. == Ura == Clerc on Lyonin kasvatti. Hän pelasi kauden 2004–2005 lainalla Toulousessa. Seuraavaksi kaudeksi hän palasi takaisin kasvattajaseuraansa ja murtautui edustusjoukkueen kokoonpanoon. Ensimmäisen maalinsa joukkueessa hän teki 2. joulukuuta 2007 ottelussa Strasbourgia vastaan. Myöhemmin urallaan hän on käynyt taistelua pelipaikastaan muun muassa Anthony Réveillèren kanssa. ===Maajoukkue=== Clerc teki ensiesiintymisensä Ranskan maajoukkueessa 11. lokakuuta 2006 pelatussa ottelussa Färsaaria vastaan. Hän oli mukana Ranskan kokoonpanossa vuoden 2008 EM-kilpailuissa. == Lähteet == * Esittely Olympique Lyonnaisin kotisivustolla * Profiili ESPN:n Soccernetissä * Profiili national- football-teams.comissa Luokka:Ranskalaiset jalkapalloilijat Luokka:Vuonna 1983 syntyneet Luokka:Elävät henkilöt
Alan Dale

Alan Hugh Dale (s. 6. toukokuuta 1947 Dunedin Uusi-Seelanti) on uusiseelantilainen näyttelijä, joka tunnetaan muun muassa roolistaan Charles Widmorena televisiosarjassa Lost ja Caleb Nicholin roolista televisiosarjassa O.C. Hänen ensimmäisiä kansainvälisiä televisioroolejaan oli vuonna 1985 alkanut kahdeksanvuotinen rooli Jim Robinsonina australialaisessa saippuasarjassa Neighbours. Dale on esittänyt vuodesta 2017 Dynastiassa Joseph Andersia. Televisioroolien lisäksi Dale on myös esiintynyt muun muassa elokuvissa Star Trek: Nemesis (2002), Indiana Jones ja kristallikallon valtakunta (2008) ja The Girl with the Dragon Tattoo (2011). Dale oli naimisissa Claire Dalen kanssa vuosina 1968–1979. Nykyään hän on naimisissa entisen Miss Australian Tracey Pearsonin kanssa ja heillä on neljä lasta. == Lähteet == == Aiheesta muualla == * Luokka:Uusiseelantilaiset näyttelijät Luokka:Vuonna 1947 syntyneet Luokka:Elävät henkilöt
John Terry (näyttelijä)

John Terry (s. 25. tammikuuta 1950 Vero Beach, Florida) on yhdysvaltalainen näyttelijä, Viitattu 4.6.2022. joka tunnetaan parhaiten roolistaan Christian Shephardina televisiosarjasta Lost. Hän on myös näytellyt elokuvissa Full Metal Jacket ja Nine Dead. Hän myös näytteli Felix Leiteriä elokuvassa 007 vaaran vyöhykkeellä. == Filmografia == * Nine Dead (2009) * Surfer, Dude (2008) * Zodiac (2007) * Steal Me (2005) * Futisjunnut vauhdissa, (The Big Green, 1995) * Reflections on a Crime, (Reflections in the Dark, 1994) * Lumikenttien sankari (Iron Will, 1994) * Suljettujen ovien takana (A Dangerous Woman, 1993) * Hiiriä ja ihmisiä (Of Mice and Men, 1992) * Resurrected (The Resurrected, 1991) * Maan sydämessä (In Country, 1989) * Full Metal Jacket (1987) * 007 vaaran vyöhykkeellä (The Living Daylights, 1987) * Villihanhet 2 (Wild Geese II, 1985) * Spring Break (1983) * Hawk the Slayer (Hawk The Slayer, 1981) * There Goes the Bride (1980) Lähde: == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1950 syntyneet Luokka:Elävät henkilöt
Havaijin maanjäristys 1868

Havaijin maanjäristys 1868 oli 77 ihmisen kuolemaan 2. huhtikuuta 1868 johtanut maanjäristys, joka on voimakkain tunnettu Havaijin historiassa. Jälkijäristysten sarja on jatkunut 140 vuoden ajan tähän päivään asti. Järistystä seurasi maanvyöry ja tsunami. ==Lähteet== Luokka:Vuoden 1868 maanjäristykset Luokka:Maanjäristykset Yhdysvalloissa Maanjäristys 1868